OpenLLM-France/wikimedia huggingface dataset:
# José Manuel Lara García

José Manuel Lara García (Barcelona, 1976), III Marquès del Pedroso de Lara és un empresari espanyol, conseller delegat del Grupo Planeta entre 2015 i 2018. És fill de l'empresari i editor José Manuel Lara Bosch.
José Manuel Lara García és llicenciat en Ciències Polítiques per la Universitat de Barcelona, MBA per la Columbia Business School i ha realitzat un postgrau en Estadística a la London School of Economics.
Al món empresarial ha treballat en diverses companyies. Destaquen Mercapital, Inversiones Hemisferio, empresa dedicada a inversions en el sector immobiliari i financier. A aquesta editorial ha desenvolupat càrrecs directius como ara la direcció financiera, la direcció general amb responsabilitats en la internacionalització de l'empresa. El 2015 s'anuncia el seu nomenament com a conseller delegat de Grupo Planeta i conseller de Banc Sabadell. El 2018 va deixar aquests càrrecs.

## Referències

* ↑ «José Manuel Lara Junior, un nuevo marqués en Planeta» (en castellà).
* ↑ «Planeta relleva José Manuel Lara com a conseller delegat del grup», 12-02-2018. [Consulta: 31 gener 2019].
* ↑ «Carlos Fernández relleva José Lara com a conseller delegat de Planeta», 13-02-2018. [Consulta: 31 gener 2019].
* ↑ «La sortida de Lara García genera canvis a la cúpula del Sabadell», 26-05-2018. [Consulta: 31 gener 2019].
# Dompo

El dompo (o dumpo, o ndmpo) és una llengua guang septentrional que està en perill d'extinció que es parla a la regió Brong-Ahafo de Ghana. Segons l'ethnologue el 1999 només hi havia 65 dompo-parlants d'una població de 970 dompos. Segons el joshuaproject hi ha 1.300 dompos. El seu codi ISO 639-3 és doy i el seu codi al glottolog és domp1238.
Segons Blench, el dompo és molt similar al gonja i fa tres hipòtesis sobre la seva classificació lingüística:
* El dompo és un dialecte del gonja que ha rebut molta influència d'altres llengües.
* El dompo és una llengua guang relacionada amb el gonja, de la que ha rebut molta influència.
* El dompo és una llengua de la que no es coneix les arrels que ha rebut molta influència de la llengua gonja i d'altres llengües guangs.

## Família lingüística

Segons Ethnologue el dompo forma part del subgrup de llengües guangs septentrionals, que formen part de la família de les llengües kwa, que són llengües Benué-Congo. Les llengües guangs septentrionals són: el chumburung, el dwang, el foodo, el gikyode, el ginyanga, la llengua gonja, el kplang, el krache, el nawuri, el nchumbulu, el nkami, el nkonya i el tchumbuli. Segons el glottolog el dompo és una de les dues llengües del subgrup de llengües dompo-gonja, que formen part de les llengües guang septentrionals. El dompo i el gonja són les úniques llengües d'aquest subgrup.

## Situació geogràfica i pobles veïns

El dompo es parla a la zona de Dompofie que està situada al districte de Banda a la regió de Brong-Ahafo. El dompo no apareix al mapa lingüístic de Ghana de l'ethnologue.

## Sociolingüística, estatus i ús de la llengua

El dompo és una llengua que està en desplaçament (EGIDS 7): Està en perill d'extinció perquè no està estandarditzada, té molt pocs parlants i que, malgrat que la generació adulta la coneix, no es transmet a les noves generacions. Això representa que està en problemes per subsistir, però que es podria recuperar perquè persones de la generació de tenir fills encara la coneixen. El dompo és una llengua que no té escriptura. Els dompos també parlen la llengua nafaanra.

## Referències

* 1 2 3 4 «Dompo. A language of Ghana». ethnologue. [Consulta: 13 març 2015].
* 1 2 «Language: Dompo». joshuaproject. [Consulta: 13 març 2015].
* 1 2 «Language: Dompo». glottolog. [Consulta: 13 març 2015].
* ↑ Blench, Roger. «[http://www.ddl.ish-lyon.cnrs.fr/Projets/Clhass/PageWeb/ressources/Isolats/Dompo%20Blench%202007.pdf The Dompo language of Central Ghana and its affinities]» (en anglès) p. 14, 2007. [Consulta: 13 març 2015].
* ↑ «North Guang». ethnologue. [Consulta: 10 març 2015].
* ↑ «Mapa lingüístic de Ghana». ethnologue. [Consulta: 13 març 2015].
* ↑ «Dompo in the Language Cloud» (en anglès). ethnologue. [Consulta: 13 març 2015].

## Bibliografia

* Blench, Roger M. 1999. Recent fieldwork in Ghana: report on Dompo and a note on Mpre. A: Ogmios 11. pp. 14-15.

## Enllaços externs

* Blench Roger, 2007, The Dompo language of Central Ghana and its affinities, Cambridge Document de treball sobre el Dompo. Lèxic, fonètica i semblança amb altres llengües.
* Dompo al multitree
# Faustina (pel·lícula)

Faustina és una pel·lícula espanyola de 1957 escrita i dirigida per José Luis Sáenz de Heredia, autor també de l'opereta Si Fausto fuera Faustina, estrenada per Celia Gámez el 1942. Ambdues s'inspiren en la novel·la de Johann Wolfgang von Goethe Faust.
Amb un repartiment de pes encapçalat per l'estrella mexicana María Félix i Fernando Fernán Gómez, es va presentar en competició al 10è Festival Internacional de Cinema de Canes.

## Argument

Un dimoni és requerit per a fer un pacte amb una anciana de tempestuós passat que desitja tornar a la joventut. Mogón és un condemnat que es va suïcidar per aquella dona que va ser la causa que perdés la seva ànima i estigui en l'infern.

## Repartiment

* María Félix - Faustina
* Fernando Fernán Gómez - Mogon
* Conrado San Martín - Capità Batler
* Fernando Rey - Valentín
* Elisa Montés - Elena
* José Isbert - Cura
* Juan de Landa - Mefistòfeles
* Tony Leblanc - Novio
* Tomás Blanco - Am del cabaret
* Xan das Bolas - Limpio
* Santiago Ontañón - Don Fernando
* Rafael Bardem - Jurat

## Premis

José Luis Sáenz de Heredia va rebre el premi al millor director als Premis del Sindicat Nacional de l'Espectacle de 1957.

## Referències

* ↑ «Crítica de la película». Diari ABC, 29-09-1957. [Consulta: 2 agost 2012].
* ↑ «Festival de Cannes: Faustina». festival-cannes.com. [Consulta: 8 febrer 2009].
* ↑ Féliz Martialay El cine español durante el franquismo, p. 112-116
# Ubida

Ubida és un gènere d'arnes de la família Crambidae.

## Taxonomia

* Ubida amochla Turner, 1922
* Ubida hetaerica Turner, 1911
* Ubida holomochla Turner, 1904
* Ubida ramostriellus (Walker, 1863)

## Referències

* ↑ «GlobIZ search». Global Information System on Pyraloidea. [Consulta: 2 febrer 2019].

## Enllaços externs

* Natural History Museum Lepidoptera genus database
# José Manuel Jiménez Sancho

José Manuel Jiménez Sancho, també conegut com a Chema (Pamplona, 9 de juny de 1976), és un exfutbolista navarrès, que ocupa la posició de migcampista.

## Trajectòria

Després de passar pel CD Tudelano i per l'Atlético de Madrid B, el 1997 fitxa pel Reial Valladolid. El navarrès romandria deu temporades amb els val·lisoletans, tant en Primera com en Segona. Va jugar 235 partits i va marcar 9 gols amb el Valladolid, essent un dels jugadors més representatius de l'equip en la primera dècada del 2000.
El 2007, després d'aconseguir l'ascens a primera divisió, Chema va deixar el Valladolid per marxar a la Cultural Leonesa.

## Enllaços externs

* Fitxa de Chema
# Cefn Druids Association Football Club

El Cefn Druids Association Football Club (en gal·lès Derwyddon Cefn NEWI) és un club de futbol gal·lès, de la ciutat de Cefn Mawr, al comtat de Wrexham.
Per motius de patrocini el club s'ha anomenat Flexsys Cefn Druids F.C. el 1998, i NEWI Cefn Druids F.C. el 2003.

## Història

Els orígens del club daten del 1869, any de creació del Plasmadoc FC. El 1873 es creà l'històric Ruabon Druids F.C., fusió dels clubs Ruabon Rovers i Ruabon Volunteers. El Druids és el club més antic del país i el més antic del món si excloem els anglesos, d'aquí el seu sobrenom de The Ancients (els antics).
L'actual club es fundà l'any 1992 a partir de la fusió de Cefn Albion F.C. (fundat el 1967) i Druids United F.C.. Aquest any ingressà a la Cymru Alliance. El 1999 fou campió de la competició i ingressà a la League of Wales.

## Palmarès

* Plasmadoc/Druids (1869-1992)
** Copa gal·lesa de futbol: 1879-80, 1880-81, 1881-82, 1884-85, 1885-86, 1897-98, 1898-99, 1903-04
** Welsh Amateur Cup: 1902-03
** North East Wales FA: 1979-80
* Cefn Albion
** North East Wales FA Challenge Cup: 1977-78
** NEWFA Horace Wynn Cup: 1976-77
** WNL Division 1: 1979-80, 1980-81
** WNL Division 2 Cup: 1973-74
** WNL Division 3B: 1969-70

## Enllaços externs

* Web oficial
* Història
# Brookhurst

Brookhurst és una concentració de població designada pel cens dels Estats Units a l'estat de Wyoming. Segons el cens del 2000 tenia 192 habitants.

## Demografia

Segons el cens del 2000, Brookhurst tenia 192 habitants, 73 habitatges, i 58 famílies. La densitat de població era de 54,1 habitants/km².
Dels 73 habitatges en un 32,9% hi vivien nens de menys de 18 anys, en un 67,1% hi vivien parelles casades, en un 8,2% dones solteres, i en un 20,5% no eren unitats familiars. En el 13,7% dels habitatges hi vivien persones soles l'1,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 2,86.
Per edats la població es repartia de la següent manera: un 26% tenia menys de 18 anys, un 4,7% entre 18 i 24, un 31,8% entre 25 i 44, un 27,1% de 45 a 60 i un 10,4% 65 anys o més.
L'edat mediana era de 38 anys. Per cada 100 dones de 18 o més anys hi havia 111,9 homes.
La renda mediana per habitatge era de 38.828 $ i la renda mediana per família de 45.833 $. Els homes tenien una renda mediana de 29.432 $ mentre que les dones 26.354 $. La renda per capita de la població era de 23.219 $. Entorn del 6,1% de les famílies i el 9,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brookhurst». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Brookhurst». American Fact Finder. Oficina del Cens dels Estats Units, 12-01-2010.
# Chrysiptera niger

Chrysiptera niger és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 7 cm de longitud total.

## Distribució geogràfica

Es troba al sud-est de Nova Guinea.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dick Tracy (pel·lícula)

Dick Tracy és un film americà dirigida per Warren Beatty per Touchstone Pictures, estrenada l'any 1990. Ha estat doblada al català.

## Argument

Adaptació del còmic Dick Tracy, que aquesta vegada és acusat d'un homicidi organitzat per Big Boy Caprice ajudat d'un misteriós home sense rostre, però gràcies a l'ajuda del Kid i de la policia li queda una última oportunitat de posar Big Boy i la seva banda de malfactors darrere dels barrots.

## Repartiment

* Warren Beatty: Dick Tracy
* Al Pacino: Big Boy Caprice
* Madonna: Breathless
* Dustin Hoffman Mumbles
* William Forsythe: Flattop
* Dick Van Dyke: D.A. Fletcher
* Seymour Cassel: Sam Catchem
* Mandy Patinkin: 88 Keys
* James Caan: Spaldoni
* Paul Sorvino Lips Manlis
* Kathy Bates: Mme Green
* Colm Meaney: Policia
* Estelle Parsons: la mare de Tess
* Michael Donovan O'Donnell: McGillicuddy
* Jim Wilkey: Stooge
* Stig Eldred: Shoulders
* Neil Summers: The Rodent
* Chuck Hicks: The Brow

## Banda original
### Danny Elfman

* La banda original del film ha estat composta per Danny Elfman el 1990, amb el títol Dick Tracy - Original Score.

### Diversos artistes

* Aquest àlbum, amb el nom Dick Tracy, agafa dues peces de Jerry Lee Lewis, Darlene Love i Ice-T, així com altres artistes.

### Madonna

* Aquest àlbum de Madonna, amb el nom I'm Breathless - Music from and inspired by the Motion Picture, recull les cinc peces, Sooner or Later, More, What Can You Lose, Back in Business i Now I'm Following You, així com altres títols inspirats en el film.

## Premis

* El film ha guanyat diversos oscars l'any 1990 :
** Oscar al millor maquillatge per John Caglione Jr i Doug Drexler
** Oscar a la millor direcció artística per Richard Sylbert i Rick Simpson pels decorats
** Oscar a la millor cançó original per Sooner or Later [I Always Get My Man] de Stephen Sondheim

## Al voltant de la pel·lícula

* Els decorats del film han estar creats a l'estudi Warner Bros. a Burbank a Califòrnia.
* Alguns personatges necessitaven més de quatre hores de maquillatge.<
* Es tracta del primer llargmetratge equipat d'una banda de so digital, pel qual Kodak va desenvolupar el Eastman Digital Sound Recording Film 2374, una nova pel·lícula que permetia acomodar-se al nou disseny de la pista òptica.
* Un espectacle va ser creat i presentat als parcs Disney, Dick Tracy starring Diamond Doble-Cross, presentat:
** als Disney's Hollywood Productions del 21 de maig de 1990 al 16 de febrer de 1991
** a la sala Videopolis de Disneyland del 15 de juny al 31 de desembre de 1990
* Un espai de venda va ser creada a la zona de comerços i d'oci Pleasure Island a Walt Disney World Resort a Florida durant una part de l'any 1990.
* El film va sortir als Estats Units durant l'estiu 1991 amb altres títols de l'estudi con What about Bob? i The Rocketeer però només la sortida del llargmetratge d'animació 101 dàlmates (1961) ha estat un èxit financer pel trimestre.

## Referències

* ↑ «Dick Tracy». esadir.cat.
* ↑ «Dick Tracy». The New York Times.
* 1 2 3 4 5 (anglès) Dave Smith, Disney A to Z: The Official Encyclopedia , p.|140-141
# Finestra de llanceta

Una finestra de llanceta és una finestra alta i estreta amb un arc apuntat a la part superior. Va adquirir el nom de "llanceta" per la seva semblança a una llança. Aquest motiu arquitectònic és típic de l'església gòtica del primer període. Les finestres de llanceta poden aparèixer de manera individual, aparellades sota un sol motlle, o agrupades en un nombre senar amb la finestra més alta al centre.
El motiu arquitectònic va aparèixer per primera vegada en el període del gòtic francès primerenc (c. 1140-1200), i més tard en el període anglès de l'arquitectura gòtica (1200-1275). La característica de la finestra de llanceta era tan habitual que aquesta època es coneixia de vegades com el "període de llanceta".
El terme "finestra de llanceta" s'aplica correctament a finestres de forma austera, sense traceria. Les finestres aparellades de vegades es veien coronades per una senzilla obertura, com ara un tall de trèvol de quatre fulles en la placa de la traceria. Aquesta forma va donar pas al fet que el traçat més lluminós i decorat de la finestra fos més adornat.

## Exemples

* Les primeres finestres de llanceta anglesa al creuer sud de Beverley Minster, East Riding de Yorkshire
* Les primeres finestres de llanceta angleses es construïren el 1234, a l'extrem est del Southwell Minster, Nottinghamshire
* Finestra anglesa primerenca de l'est i sèrie de nou finestres llancetes a la paret sud del cor, a les ruïnes de la catedral d'Ardfert, comtat de Kerry, Irlanda
* Primeres finestres de llanceta angleses a la capella de la catedral d'Hereford, Herefordshire, Anglaterra
* Traçat de finals del segle xiii en finestres lluminoses del presbiteri de l'església de St. Helen, Barnoldby le Beck, Lincolnshire, Anglaterra
* Finestra est de triple llanceta, c. 1300, a l'església de St. Andrew, Norfolk, Anglaterra
* Passadís esquerre amb una sola finestra de llanceta a l'església medieval de Santa Llúcia a Galluzzo, Florència
* Una finestra de doble llanceta al castell del segle xiv a Ivrea, a la regió de Piemont d'Itàlia

## Referències

* ↑ Buffalo Architecture Arxivat 2006-09-05 a Wayback Machine., accessed 24 October 2006.
* ↑ Encyclopædia Britannica Online, accessed 24 October 2006.
* ↑ Gothic Architecture in England, accessed 24 October 2006.
# Ubikh (grup ètnic)

* Per a altres significats, vegeu «Ubikh».
Ubikh o Tpakh és una ètnia del Caucas, emparenta de manera propera als abkhazos i als txerkessos. Vivien a la rodalia de la moderna Sotxi i el seu contacte amb els txerkessos ha fet evolucionar la seva llengua cap a la d'aquestos, quan abans era més propera a l'abkhaz. Les primeres informacions procedeixen d'Ewliya Çelebi al segle xvii. Foren el darrer poble del Caucas a capitular davant els russos (1864) i després van emigrar a l'Imperi Otomà. Eren uns 25.000 i van emigrar junt amb la meitat dels abkhazos i dels circassians. A l'inici del segle XX hi havia pobles ubikhs en quatre regions: a l'est d'Izmit prop del llac Sapanca; prop de Bandirma al sud del llac Manyas; prop de Marash i prop de Samsun; durant la guerra grecoturca de 1919-1922 van patir considerablement i van quedar delmats i es van dissoldre dins la comunitat dels circassians. El darrer parlant d'ubikh fou Tewfik Eseç, que va morir el 1992. Els descendents d'ubikhs s'identifiquen com a membres de la tribu ubikh dins l'ètnica circassiana, i no com ètnia separada. La llengua i el folklore han estat preservats mercès als estudis i les recopilacions de diversos savis, entre els quals el francès Georges Dumézil i el seu deixeble G. Charachidze.

## Enllaços externs

* Journal of a residence in Circassia during the years 1837, 1838, and 1839, James Stanislaus Bell
* Bagrat Shinkuba. The Last of the Departed a l'Adyghe Library
# Província d'Ancona

La província d'Ancona és una província que forma part de la regió de les Marques dins Itàlia. La seva capital és Ancona.
Mirant cap a l'est al mar Adriàtic, limita al nord i a l'oest amb la província de Pesaro i Urbino, al sud amb la província de Macerata i a l'oest amb l'Umbria (província de Perusa).
Té una àrea de 1 963,22 km², i una població total de 474.822 hab. (2016). Hi ha 47 municipis a la província.

## Referències

* ↑ Arxivat 2018-12-16 a Wayback Machine. Dades ISTAT
# Aigalièrs

Eygaliers és un municipi francès del departament de la Droma, a la regió d'Alvèrnia-Roine-Alps. El 2018 tenia 109 habitants. Es troba dalt d'un turó. Hi ha un torrent que encercla pràcticament tot el terme municipal.

## Referències

* ↑ Michel de la Torre. Drôme, le guide complet de ses 371 communes (en francès). Deslogis-Lacoste, 1992. ISBN 2-7399-5026-8.
# Rode (nimfa)

Rode (en grec antic Ῥόδη) va ser una nimfa, tan aviat considerada filla d'Afrodita i d'un pare del que no se sap el nom, com de Posidó i d'Hàlia (o d'Amfítitre, segons altres versions). És germana de Tritó. Alguns autors la fan filla del déu-riu Àsop. Donà nom a l'illa de Rodes.
Tingué relacions amb Hèlios, el Sol, i en conseqüència se li atribueixen set fills anomenats genèricament Helíades, un dels quals, Cèrcaf, va regnar a l'illa de Rodes després del seu germà Òquim, i va tenir diversos fills que es van repartir el poder a l'illa.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 192. ISBN 8429741461.
Viccionari
# Chrysiptera flavipinnis

Chrysiptera flavipinnis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba des de Papua Nova Guinea fins al Mar del Corall, Gran Barrera de Corall i l'est d'Austràlia fins a Sydney.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dick Ricketts

Richard «Dick» James Ricketts, Jr. (nascut el 4 de desembre de 1933 a Pottstown, Pennsilvània i mort el 6 de març de 1988 a Rochester, Nova York) fou un jugador de bàsquet nord-americà que va jugar durant 3 temporades a l'NBA. Fou el número u del draft de l'NBA del 1955. Amb 2 metres d'alçada, ho feia en la posició d'ala-pivot.

## Trajectòria esportiva
### Universitat

Va jugar durant 4 temporades amb els Dukes de la Universitat de Duquesne, en els quals va fer una mitjana de 17,7 punts i 12,2 rebots per partit.

### Professional

Va ser triat en la primera posició del Draft de l'NBA de 1955 pels Milwaukee Hawks, sent traspassat abans d'acabar la temporada als Rochester Royals. Allà hi va jugar la seva millor temporada, fent una mitjana de 11,2 punts i 6,1 rebots per partit. A l'any següent l'equip es va traslladar a Cincinnati, on va jugar la seva última temporada com a professional del bàsquet. En els seus tres anys va fer una mitjana de 9,3 punts i 6,3 rebots per partit.

### Beisbol

Després de deixar el bàsquet, va jugar 12 partits com a agent lliure amateur amb els St. Louis Cardinals, equip de les Lligues Majors de beisbol.

## Referències

* ↑ thedraftreview.com Ficha de Ricketts en TDR, consultat el gener de 2008
* ↑ armchairgm.com Ficha de Dick Ricketts en armchairgm, consultat el gener de 2008

## Enllaços externs

* Estadístiques de Ricketts Arxivat 2012-05-09 a Wayback Machine.
# Figuera (desambiguació)

«Figuera» té aquests significats:
* Botànica: Figuera (Ficus carica), arbre que fa les figues.
* Geografia:
** Figuera (Castelltallat), masia de Sant Mateu de Bages
** La Figuera, municipi de la comarca del Priorat.
** Cala Figuera (Santanyí), cala del municipi de Santanyí, a Mallorca.
** Cala Figuera (Pollença), cala del municipi de Pollença, a Mallorca.
** Cala Figuera (Calvià), cala del municipi de Calvià, a Mallorca.
* Altres usos:
** En Figuera, rellotge de Cort, seu de l'Ajuntament de Palma.
Viccionari
# Ubi primum

«Ubi primum» té aquests significats:
* Ubi Primum (1740) – encíclica del papa Benet XIV sobre els deures dels bisbes com a pastors
* Ubi Primum (1823) – encíclica del papa Lleó XII en assumir el seu pontificat
* Ubi Primum (1847) – encíclica del papa Pius IX dirigida als caps dels ordes religiosos sobre la disciplina en la religió
* Ubi Primum (1849) – altra encíclica del papa Pius IX on demanava opinió als bisbes sobre la definició del dogma de la Immaculada Concepció de Maria
# Silaum

Silaum és un gènere de plantes amb flors dina la família de les apiàcies. Conté d'1 a 8 espècies amb 11 noms científics existents de plantes de les quals actualment només s'accepta una espècie (Silaum silaus), per tant seria un gènere monotípic. Aquesta espècie amb el nom comú de sílaum, es troba als Països Catalans (a algunes parts dels Pirineus orientals com la Garrotxa, Vallespir i Rosselló) i està distribuïda a gran part del centre d'Europa.

## Descripció

Herba perenne erecta, glabra i ramificada de 30 a 100 cm d'alt. fulles basals pinnatisectes, fulles superiors molt reduïdes, umbel·les de 2 a 6 cm de diàmetr. Floreix de juny a setembre amb flors groguenques. Viu en aiguamolls de, a Catalunya, l'estatge montà.

## Referències

* ↑ Plant List
* ↑ Bolòs i Vigo Flora dels Països Catalans
# AEO

AEO té els següents significats:
* Operador econòmic autoritzat (del seu nom en anglès Authorized Economic Operator), acreditació de la Unió Europea per a empreses dedicades al comerç internacional
* Antic eslau oriental, llengua històrica parlada pels eslaus orientals fins al segle xiv